
Előterjesztés
Egyedi felmentés a „Jászapáti Városban parkolóhelyek közterületen történő kialakításának rendjéről” szóló 11/2009. (IV.30.) számú önkormányzati rendelet egyes előírásai alól
Tisztelt Képviselő-testület
A Jászberényi Tankerületi Központ sikeresen pályázott, így az EFOP-4.1.2-17-2017-00111 kódszámú pályázati forrásból lehetősége adódott a Jászapáti, Hősök tere 7. szám alatti, volt Járásbíróság épületében általános iskolai tantermek és kiszolgáló helyiségek kialakítására.

Az újonnan kialakítandó funkció kiszolgálására kb. 30 db parkolót kell biztosítani. Sajnos az épület elhelyezkedése és telekmérete nem teszi lehetővé a parkolók telken belüli kialakítását. A képviselő-testület 2018. áprilisi ülésén döntött arról, hogy a rendezési terv úgy módosuljon, hogy az előírt számú parkolót ne kelljen 100 %-ban telken belül elhelyezni, azt az OTÉK 42. § (11) bekezdése és a Jászapáti Városban parkolóhelyek közterületen történő kialakításának rendjéről szóló 11/2009.(IV.30.) Kt. rendelet előírásai szerint 500 m-en belül lehessen biztosítani. 

Jászapáti Városi Önkormányzat 11/2009.(IV.30.) Kt. rendelet 2. § (2) bekezdése az így kialakítandó parkolók építését írja elő, illetve a 3. § (2) 2) pontja pedig előírja, hogy a parkolók megépítésének költségeit az építtető köteles állni.

Mivel a Jászberényi Tankerületi Központ nem rendelkezik forrással a parkolók megépítésére, viszont a kialakítandó új iskolaépület megvalósulása települési érdek, kérem, hogy a felmerülő költségeket az önkormányzat átvállalhassa, illetve a szükséges, közterületen elhelyezendő 21 új parkoló megépítése mellett, a többi parkoló a már meglévő parkolók átengedésével kerüljön biztosításra.

A fentiek alapján kérem a javaslat megtárgyalását és az alábbi határozati javaslat elfogadását.

.…/2018. (XII.13.) Képviselő-testületi határozat
Egyedi felmentés a „Jászapáti Városban parkolóhelyek közterületen történő kialakításának rendjéről” szóló 11/2009. (IV.30.) számú önkormányzati rendelet egyes előírásai alól
Jászapáti Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés e-f) pontjaiban biztosított jogkörében, és az országos településrendezési és építési követelményekről” szóló 253/1997. (XII.20.) Korm. rendelet 42. § (11) bekezdése alapján az alábbiak szerint dönt:

1. Jászapáti Város Képviselő-testülete egyetért azzal, hogy a Jászberényi Tankerületi Központ által, pályázati forrásból megvalósítandó iskolaépület működéséhez szükséges parkolók közterületen történő kialakításának költségeit átvállalja.

2. Jászapáti Város Képviselő-testülete egyetért azzal, hogy a Jászberényi Tankerületi Központ által, pályázati forrásból megvalósítandó iskolaépület működéséhez szükséges parkolók egy része közterületen már meglévő parkolók átengedésével kerüljenek biztosításra.

3. Jászapáti Városi Önkormányzat a parkolók megépítéséhez szükséges költségeket a Jászapáti Városi Önkormányzat 2019. évi költségvetésében biztosítja.

Határidő: 2018. december 31.
Felelős: Farkas Ferenc polgármester
Erről értesülnek:

1. Jászapáti Városi Önkormányzat Képviselő-testületének tagjai, lakhelyükön
2. Jászapáti Városi Önkormányzat Polgármestere, helyben
3. Jászapáti Városi Önkormányzat Jegyzője, helyben
4. Jászapáti Polgármesteri Hivatal Pénzügyi osztály, helyben
5. Jászapáti Polgármesteri Hivatal Műszaki osztály, helyben
6. Jászberényi Tankerületi Központ, 5100 Jászberény, Szabadság tér 16. 

7. Irattár

Jászapáti, 2018. december 05.
Farkas Ferenc

polgármester

